Michael Olise

Michael Akpowi Olise (; 2001-yil 12-dekabrda tugʻilgan) – ingliz va fransuz futbolchisi, Germaniyaning "FC Bayern Munich" klubida yarim himoyachi sifatida oʻynaydi.

 Karyerasi 
Xammersmitda tugʻilgan Maykl „Arsenal“, „Chelsi“ va „Manchester Siti“ futbol akademiyalarida shugʻullangan. 2016-yilda Reading (futbol klubi) futbol akademiyasining futbolchisiga aylangan. 2019-yil 12-martda u „Lids Yunayted“ga qarshi Chempionship oʻyinida „Reading“ning asosiy jamoasida debyut qilgan. 2020-yil 19-sentabrda u Barnsliga qarshi oʻyinda „Reading“ safidagi ilk golini urgan. Hammasi boʻlib, Olise 2020/21-yilgi mavsumda „Reading“ uchun 44 ta oʻyinda 7 ta gol urgan va Angliya futbol ligasining eng yaxshi yosh futbolchisi nomiga nomzod boʻlgan.

2021-yil 8-iyulda u „Kristal Pelas“ ga oʻtib, klub bilan 5 yillik shartnoma imzolagan. 2021-yil 11-sentabrda u yangi klubi uchun debyutini Premer-ligada "Tottenham Hotspur FC" ga qarshi oʻyinda oʻtkazgan va Jordan Ayew oʻrniga maydonga tushgan. 2021-yil 3-oktabrda u „burgutlar“ safidagi ilk golini "Leicester City F.C." ga urgan va Klinton Morrison dan keyin Pelasning Premer-ligadagi eng yosh toʻpurariga aylangan.

2023-yilning avgustida "Chelsea F.C." Olisening 35 million funt sterling miqdoridagi shartnomasini sotib olish variantini faollashtirgan, biroq futbolchi „pensionerlar“ning taklifini rad etgan va „Kristal Pelas“ bilan yangi shartnoma imzolagan.

2024-yilning iyulida u "FC Bayern Munich" ga oʻtib, 2029-yilgacha shartnoma imzolagan. Transfer summasi 45 million funtni tashkil etgan, yana 5 millioni bonuslar koʻrinishida taqdim etilgan.

 Terma jamoadagi faoliyati 
2019-yilning iyun oyida u Fransiya U18 terma jamoasi safida ikkita oʻrtoqlik oʻyini oʻtkazgan.

2022-yilning mart oyida u Fransiya U21 terma jamoasida debyut qilgan.

2024-yilgi Yozgi Olimpiada oʻyinlari ishtirokchisi.

 Hayoti 
Angliyada nigeriyalik va fransuz-jazoirlik oilasida tugʻilgan.

 Manbalar 


 Havolalar 

 Profil FC Bayern Munich saytida



Turkum:Yashayotgan insonlar
Turkum:Alifbo boʻyicha futbolchilar
Turkum:Fransiyalik erkak futbolchilar
Turkum:Angliyalik erkak futbolchilari
Turkum:Erkak futbol yarim himoyachilari
Turkum:Futboldagi erkak qanot yarim himoyachilari
Turkum:Crystal Palace F.C. futbolchilari
Turkum:Reading F.C. futbolchilari
Turkum:Angliya futbol ligasi futbolchilari
Turkum:Angliya Premyer-ligasi futbolchilari
Turkum:Bundesliga futbolchilari
Turkum:Fransiya milliy futbol terma jamoasi erkak futbolchilari
Turkum:Olimpiyada medalini olgan futbolchilar
Turkum:2024-yilgi Yozgi Olimpiada oʻyinlarida medal sohiblari
Turkum:2024-yilgi Yozgi Olimpiada oʻyinlaridagi futbolchilar
Turkum:Angliyalik muhojir erkak futbolchilar
Turkum:Fransiyalik muhojir erkak futbolchilar
Turkum:Germaniyadagi muhojir erkak futbolchilar